	Eil. Nr.
	Reikalavimas
	Atitiktį reikalavimui įrodantys dokumentai
	Subjektas, kuris turi atitikti reikalavimą

	2.1
	Tiekėjas per paskutinius 5 (penkerius) metus iki pirminio pasiūlymo pateikimo termino pabaigos pagal vieną ar daugiau (bet ne daugiau nei 3 (tris) sutartis) įvykdytų ar tebevykdomų sutarčių, sudarytų dėl to paties objekto, savo jėgomis yra įdiegęs vaizdo stebėjimo sistemą, kurios vertė ne mažesnė nei 200 000,00 (du šimtai tūkstančių) eurų be PVM ir svarbiausių, t. y. vaizdo stebėjimo sistemos įdiegimo darbų atlikimas ir galutiniai rezultatai buvo tinkami*. 
 
Pastabos:
1) Sistemos diegimas turi būti baigtas: t. y. diegimo darbai baigti, sistema priduota eksploatacijai, pasirašytas sistemos perdavimo-priėmimo aktas;
2) Sutarties vykdymo metu Tiekėjas turi būti dalyvavęs vykdant vaizdo stebėjimo sistemos diegimo darbus.
3) Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais, tačiau tokiu atveju turi būti vertinami būtent konkretaus ūkio subjekto, grindžiančio atitiktį nustatytam reikalavimui (t. y. tiekėjo, tiekėjų grupės nario (-ių), ūkio subjekto (-ų), kurio (-ių) pajėgumais tiekėjas remiasi), savo jėgomis (t. y. savarankiškai, nepasitelkiant ūkio subjektų) atlikti darbai, o ne visas vykdytos sutarties objektas.
Savo jėgomis atlikti darbai ar jų dalis (jų kiekis, apimtis, vertė ir kt.) pagal sutartis, vykdytas jungtinės veiklos pagrindais, yra nustatoma pagal jungtinės veiklos partnerių atsakomybių pasidalinimą, nurodytą jungtinės veiklos sutartyje.
Savo jėgomis atlikti darbai ar jų dalis (jų kiekis, apimtis, vertė ir kt.) pagal sutartis, vykdytas kartu su subtiekėjais, yra nustatoma iš visų pagal sutartį atliktų darbų atimant subtiekėjo atliktus darbus ar jų dalį (jų kiekį, apimtį, vertę ir kt.). 
Subtiekėjo savo jėgomis atliktais darbais ar jų dalimi (jų kiekis, apimtis, vertė ir kt.) laikomi darbai ar jų dalis (jų kiekis, apimtis, vertė ir kt.), už kuriuos tiekėjas ir (arba) užsakovas sumokėjo subtiekėjui. Visi kiti pagal sutartį atlikti darbai ar jų dalis (jų kiekis, apimtis, vertė ir kt.) priskiriama pačiam tiekėjui.
Jeigu kvalifikacijos reikalavimui pagrįsti pagal pateiktą sutartį darbai yra pradėti vykdyti anksčiau nei per paskutinius 5* metus iki pirminio pasiūlymo pateikimo termino pabaigos, tačiau pabaigti vykdyti per paskutinius 5* metus iki pirminio  pasiūlymo pateikimo termino pabaigos, laikoma, kad patirtis atitinka nustatytą reikalavimą, jei atliktų atitinkamų darbų apimtis, vertė ar kiti būtini darbus ir (ar) jų rezultatą apibūdinantys parametrai per paskutinius 5* metus iki pirminio pasiūlymo pateikimo termino pabaigos yra ne mažesnė (ne mažesni ar pan.), kaip nurodyta kvalifikacijos reikalavime.
*Tinkamai atliktais darbais ir tinkamu galutiniu rezultatu, laikoma,  tokie darbai, kurie įvykdyti laikantis visų sutartinių įsipareigojimų.

	Tiekėjas turi pateikti:
1) Per pastaruosius 5 (penkerius) metus atliktų darbų sąrašas parengiamas pagal Pirkimo Specialiųjų sąlygų X priede reikalaujamą informaciją.
2) Užsakovų (tiek viešųjų, tiek privačiųjų) pažymas apie tai, kad darbai buvo atlikti ir darbų atlikimas ir galutiniai rezultatai buvo tinkami.*
 
Pastaba: Jeigu Tiekėjas teikia darbų perdavimo–priėmimo aktą, jame turi būti pateiktas užsakovo vertinimas, jog darbai/galutinis rezultatas buvo atliktas tinkamai.*
*Tinkamai atliktais darbais ir tinkamu galutiniu rezultatu, laikoma,  tokie darbai, kurie įvykdyti laikantis visų sutartinių įsipareigojimų.

Užsakovo patvirtinimai turi būti pateikti su Užsakovo vadovo arba jo įgalioto asmens (pateikiant įgaliojimą) parašu ir atspausdinti Užsakovo oficialiame blanke (jeigu Užsakovas tokį turi ar privalo turėti) (pateikiamos skaitmeninės dokumentų kopijos).
 
Pastaba: Perkantysis subjektas, norėdamas įsitikinti pateikta informacija, atskiru prašymu gali prašyti pateikti vykdytų sutarčių kopijas arba išrašus iš sutarčių bei projekto objektą apibūdinančius dokumentus (pvz., techninę užduotį, perdavimo–priėmimo aktus).
Perkantysis subjektas, norėdamas pasitikslinti informaciją apie vykdytą sutartį, pasilieka teisę be išankstinio įspėjimo susisiekti su Tiekėjo nurodytu užsakovo kontaktiniu asmeniu.

	Atsižvelgiant į prisiimamus įsipareigojimus Pirkimo sutarčiai vykdyti:
Jeigu pasiūlymą teikia tiekėjų grupė – reikalavimą turi atitikti visi tiekėjų grupės nariai kartu (tiekėjų grupės narių turima patirtis sumuojama), atsižvelgiant į jų prisiimamus įsipareigojimus; 

Tiekėjas gali remtis kitų ūkio subjektų pajėgumais tik tuomet, kai tie subjektai, kurių pajėgumais buvo pasiremta, patys atliks darbus, kuriems reikia jų pajėgumų.


	2.2.
	Tiekėjas sutarčiai vykdyti turi turėti kvalifikuotus specialistus: 
1.2.1 bent 1 (vieną) specialistą turintį teisę eiti ypatingo negyvenamo statinio projekto dalies vadovo ir projekto dalies vykdymo priežiūros vadovo pareigas.
Projekto dalys: elektrotechnikos iki 1000 V, elektrinių ryšių (telekomunikacijų).
1.2.2. bent 1 (vieną) specialistą, turintį teisę vykdyti elektros įrenginių eksploatavimą iki 1000 V įtampoje. Ne žemesnė kategorija: Elektrotechnikos darbuotojas (VK) vykdantis darbus elektros įrenginiuose iki 1000 V įtampoje.
 
1.2.3. bent 1 (vieną) specialistą, turintį teisę vykdyti elektros įrenginių eksploatavimą iki 1000 V įtampoje. Ne žemesnė kategorija: Elektrotechnikos darbuotojas (PK) vykdantis darbus elektros įrenginiuose iki 1000 V įtampoje.

PASTABOS: 
1.  Specialistas gali būti siūlomas vienai ar kelioms pozicijoms. 
2. Tiekėjo siūlomų specialistų atestatai atitiks reikalavimus, ir tuo atveju, jei jie apims daugiau statinių grupių ar pogrupių, arba bus aukštesnės kategorijos, nei reikalaujama. 

	Tiekėjas turi pateikti:
1. Siūlomų specialistų sąrašą, parengtą pagal Pirkimo Specialiųjų sąlygų X priede reikalaujamą informaciją. Nurodant specialisto vardą, pavardę, jo pareigas vykdant sutartį, specialisto darbų vykdymo teisinę formą (darbo sutartis, ketinimų protokolas ar kt.);
2. Sąraše išvardytų specialistų galiojančių teisės aktų nustatyta tvarka išduotų kvalifikaciją pagrindžiančių dokumentų skaitmenines kopijas*
* Valstybės įmonės Statybos produkcijos sertifikavimo centro/VšĮ Statybos sektoriaus vystymo agentūros atestato skaitmeninė kopija (Specialistui nurodytam 1.2.1 punkte). 
Jeigu Tiekėjas yra registruotas Lietuvos Respublikoje arba yra iš trečiosios valstybės, iš jo nereikalaujama pateikti jokių šį reikalavimą įrodančių dokumentų. Komisija tikrina duomenis pati (www.ssva.lt). Jeigu dėl sistemos techninių trikdžių Komisija neturės galimybės patikrinti neatlygintinai prieinamų duomenų apie Tiekėją, ji turės teisę prašyti Tiekėjo pateikti nustatyta tvarka išduotą dokumentą, patvirtinantį atitiktį šiam reikalavimui. 
Specialistui nurodytam 1.2.2. punkte -  specialisto pažymėjimas arba lygiavertis dokumentas, suteikiantis teisę vykdyti elektros įrenginių eksploatavimą iki 1000V įtampoje. Kategorija: VK iki 1000V įtampoje.
 
Specialistui nurodytam 1.2.3. punkte -  specialisto pažymėjimas arba lygiavertis dokumentas, suteikiantis teisę vykdyti elektros įrenginių eksploatavimą iki 1000V įtampoje. Kategorija: PK iki 1000V įtampoje.
PASTABA. Užsienio (t. y. Europos Sąjungos, Šveicarijos Konfederacijos arba valstybės, pasirašiusios Europos Ekonominės erdvės sutartį) Tiekėjas pateikia Tiekėjo registravimo valstybės kompetentingų institucijų išduoto atitinkamo atestato (licencijos, leidimo ar kitų dokumentų) bei Teisės pripažinimo pažymos skaitmenines kopijas. Jei Paraišką teikia šiame punkte nurodytas užsienio Tiekėjas, turintis teisę vykdyti atitinkamus darbus ne Lietuvos Respublikoje, gali būti pateiktos patvirtinančių dokumentų, jog fizinis asmuo kreipėsi į VšĮ Statybos sektoriaus vystymo agentūrą dėl teisės pripažinimo dokumento išdavimo (kaip tai numatyta STR 1.02.01:2017 VIII ir IX skyriuose) skaitmeninės kopijos. Tokiu atveju, kai užsienio Tiekėjas įrodymui pateikia ne teisės pripažinimo dokumentą, o kitus dokumentus, teisės pripažinimo dokumentą jis privalės pateiki per Perkančiojo subjekto nustatytą protingą terminą. 
Nustatydamas terminą, Perkantysis subjektas atsižvelgs į teisės pripažinimo dokumentą išduodančio subjekto veiklą reglamentuojančių teisės aktų nustatytus terminus, tačiau tiekėjas turi siekti pripažinimo dokumentą gauti per įmanomai trumpiausią laiką, iš anksto parengti ir operatyviai pateikti pripažinimo dokumentą išduodančiai institucijai visus reikiamus dokumentus, siekiant klausimą išspręsti per vieną iteraciją.
	Atsižvelgiant į prisiimamus įsipareigojimus Pirkimo sutarčiai vykdyti:
Jeigu pasiūlymą teikia tiekėjų grupė – reikalavimą turi atitikti visi tiekėjų grupės nariai kartu (tiekėjų grupės narių turima patirtis sumuojama), atsižvelgiant į jų prisiimamus įsipareigojimus; 

Tiekėjas gali remtis kitų ūkio subjektų pajėgumais tik tuomet, kai tie subjektai, kurių pajėgumais buvo pasiremta, patys atliks darbus, kuriems reikia jų pajėgumų.




